Yo‘l haqi jetonlarini endi 30 donagacha sotib olish mumkin

Avtobus va tramvaylarda yo‘l haqi uchun to‘lanadigan jetonlarni bir martada endi 30 dona miqdorida sotib olish mumkin. Bu haqda “Toshshahartransxizmat” uyushmasi xabar bermoqda.

 Foto © “Toshshahartransxizmat”
Eslatib o‘tamiz, poytaxtimizda shu yilning 1-mart kuni yer usti jamoat transportlari uchun jeton ko’rinishidagi yangi yo’l haqi to‘lovi muomalaga kiritilgan edi. Boshida 10 dona, 3-iyundan boshlab bir martada 20 dona jeton sotib olish mumkin bo‘ldi.
Bunday jetonlar transportda yurish kartalarini xarid qilish punktlarida sotiladi. Ularni faqat bank plastik kartalari orqali xarid qilish mumkin.